మిస్ యూనివర్స్

మిస్ యూనివర్స్ (ఆంగ్లం: Miss Universe) అనేది యునైటెడ్ స్టేట్స్ ఆధారిత మిస్ యూనివర్స్ ఆర్గనైజేషన్ ద్వారా నిర్వహించబడే వార్షిక అంతర్జాతీయ అందాల పోటీ . 190 దేశాలలో 500 మిలియన్లకు పైగా వీక్షకులు ఉన్నట్లు అంచనా వేయబడిన ప్రపంచంలో అత్యధికంగా వీక్షించబడిన పోటీలలో ఇది ఒకటి. మిస్ వరల్డ్, మిస్ ఇంటర్నేషనల్, మిస్ ఎర్త్ లతో పాటు, మిస్ యూనివర్స్ బిగ్ ఫోర్ అంతర్జాతీయ అందాల పోటీలలో ఒకటి. 

ఇజ్రాయెల్‌ వేదికగా జరిగిన మిస్‌ యూనివర్స్‌-2021 పోటీల్లో మిస్‌ యూనివర్స్‌ కిరీటాన్ని భారత యువతి హర్నాజ్‌ సంధు కైవసం చేసుకున్నారు. భారత్‌కు ఇది మూడో మిస్ యూనివర్స్‌ కిరీటం. 1994లో సుస్మితా సేన్‌, 2000లో లారాదత్తా.. 21 ఏళ్ల తర్వాత ఇప్పుడు హర్నాజ్‌ సంధు విశ్వ వేదికపై విజేతగా నిలిచారు. అమెరికాలోని లూసియానా రాష్ట్రం, న్యూ ఓర్లీన్స్‌లో జరిగిన 71వ ఎడిషన్‌ మిస్ యూనివర్స్ 2022 విజేతగా బొన్ని గాబ్రియేల్ నిలిచింది.

అమెరికా లూసియానాలోని న్యూ ఓర్లీన్స్‌ వేదికగా జరిగిన మిస్ యూనివర్స్ - 2022 పోటీల్లో దాదాపు 80కిపైగా దేశాలకు చెందిన అందాల భామలు పోటీ పడ్డారు. ఈ కిరీటం అమెరికాకు చెందిన ఆర్‌ బానీ గాబ్రియేల్‌ ని వరించింది. మాజీ విశ్వ సుందరి హర్నాజ్‌ సంధు ఈ కిరీటాన్ని ఆమెకు అలంకరించి శుభాకాంక్షలు తెలిపింది. ఈ పోటీల్లో భారతదేశం తరఫున పాల్గొన్న దివితా రాయ్‌ విజయం సాధించలేకపోయింది.

మిస్ యూనివర్స్ - భారతీయుల గ్యాలరీ

మూలాలు 

విశ్వ సుందరి విజేతలు
అందాల పోటీలు
అంతర్జాతీయ అందాల పోటీలు
మిస్ యూనివర్స్